
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 241 

— ” 29 Οκτωβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

359. Σύσταση ενιαίας επιχείρησης ύδρευσης - αποχέ¬ 

τευσης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΜΑΛΙΩΝ του 
Νομού ΗΡΑΚΛΕΙΟΥ». 

360. Διεύρυνση του επιστημονικού αντικειμένου του 

εργαστηρίου Ψυχοπαθολογίας και Νευροψυχολο- 
γίας του Τμήματος Νοσηλευτικής του Εθνικού και 
Καποδιστριακού Πανεπιστημίου Αθηνών. 

361. Επέκταση της ισχύος διατάξεων του άρθρου 17 

του Ν. 2530/97 (Α' 218) και στο ερευνητικό προσω¬ 
πικό του Εθνικού Ιδρύματος Αγροτικής Έρευνας 
(ΕΘ.Ι.ΑΓ.Ε.). 

ΣΥΜΒΑΣΕΙΣ 

Σύμβαση για την τροποποίηση της από 8 Μαρτίου 
1962 Σύμβασης μεταξύ του ΕΛΛΗΝΙΚΟΥ ΔΗΜΟΣΙ¬ 
ΟΥ αφενός και της Εθνικής Τράπεζας της Ελλάδος, 
της Ελληνικής Εταιρείας Χημικών Προϊόντων και Λι¬ 
πασμάτων, της εταιρείας ΟΟΜΡΑΘΝΙΕ ΩΕ 5ΑΙΝΤ 
ΟΟΒΑΙΝ και Ανδρέα Μεντζελόπουλου αφετέρου 
για την ίδρυση εργοστασίου λιπασμάτων. 

ΑΠΟΦΑΣΕΙΣ 

Άδεια λειτουργίας ανώνυμης εταιρείας χρηματοδοτι¬ 
κής μίσθωσης και έγκριση της συμμετοχής της 
Τράπεζας ΕΓΘ ΕυΓοάαπΚ στο μετοχικό κεφάλαιο 
της υπό σύσταση εταιρείας. 

Παροχή άδειας λειτουργίας πιστωτικού ιδρύματος 
στον Αστικό Πιστωτικό Συνεταιρισμό Ν. Δράμας 
«Μακεδονική Πίστη» Συν.Π.Ε. με την επωνυμία «Συ¬ 


νεταιριστική Τράπεζα Ν. Δράμας» Συν.Π.Ε. 6 

Διορθώσεις Σφαλμάτων 

Διόρθωση σφάλματος στο Π.Δ. 332/98 αρμοδιότητας 

Υπουργείου Εθν. Παιδείας και Θρησκευμάτων 7 

Διόρθωση σφάλματος στο Π.Δ. 341/1998 αρμοδιότη¬ 
τας Υπουργείου Δικαιοσύνης. 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 359 (ΐ) 

Σύσταση ενιαίας επιχείρησης ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΜΑΛΙΩΝ του Νομού ΗΡΑΚΛΕΙΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ 191/τ.Α /1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ 113/τ.Α71995). 

3. Τις διατάξεις του άρθρου 29Ατου Ν. 1558/1985 (ΦΕΚ 
137/τ.Α'/1985) όπως προσετέθη με το άρθρο 27 του Ν. 
2081/1992 (ΦΕΚ 154/τ.Α'/1992) και τροποποιήθηκε με το 
άρθρο 1 παρ. 2ατου Ν. 2469/1997 (Α'38). 

4. Τις διατάξεις της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά όργανα» (ΦΕΚ 
137/τ.Α'), σε συνδυασμό με τις διατάξεις του Π.Δ. 373/95 
«Συγχώνευση των Υπουργείων Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης και καθορισμός των 
αρμοδιοτήτων του» (Α' 201). 

5. Την ΔΙΔΚ/Φ. 1/20199/5.9.1997 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης (ΦΕΚ 
801/τ.Β'/5.9.1997) «Ανάθεση αρμοδιοτήτων Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» όπως συμπληρώθηκε με την αριθ. 
ΔΙΔΚ/Φ. 1 /23470/20.10.97 (ΦΕΚ 924/τ.Β'/20.10.1997). 

6. Την 159/98 απόφαση του Δημοτικού Συμβουλίου Μα- 
λίων. 

7. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολογι¬ 
σμού του Δήμου Μαλίων, το ύψος της οποίας ανέρχεται 
για το έτος 1998 στο ποσό των 126.500.000 δρχ., για το 
οποίο έχει εγγράφει πίστωση στον κωδικό ΚΑ 75.161.9α. 
Για τα δε έτη 1999, 2000,2001 και 2002, δαπάνη αντίστοι- 

χα ανά έτος 130.965.500 δρχ., 134.778.600 δρχ., 
146.698.130 δρχ. και 154.512.860 δρχ., για τις οποίες θα 
εγγραφούν αντίστοιχες πιστώσεις στους αντίστοιχους 
κωδικούς. 

8. Την 500/1998 γνωμοδότηση του Γ Τμήματος Διακο¬ 
πών του Συμβουλίου της Επικράτειας, με πρόταση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, αποφασίζουμε: 

Άρθρο 1 

Εγκρίνεται η 159/98 απόφαση του Δημοτικού Συμβουλί¬ 
ου Μαλίωντου Νομού Ηρακλείου η οποία αφορά τη σύ¬ 
σταση στον ομώνυμο Δήμο ενιαίας επιχείρησης ύδρευ¬ 
σης - αποχέτευσης που έχει ως εξής: 

1. Συνιστάται στο Δήμο Μαλίωντου Νομού Ηρακλείου, 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΜΑΛΙΩΝ ΝΟΜΟΥ ΗΡΑΚΛΕΙΟΥ» (Άρθρο 1 παρ. 1 
Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργωντης αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως καιαποχετεύσεως». Για 
τα λοιπά θέματα εφαρμόζονται διατάξεις του Π.Δ. 410/95 
«Δημοτικός και Κοινοτικός Κώδικας» και οι κανόντες της 
ιδιωτικής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Μαλίων (άρθρο 
1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Μαλίων (άρθρο 1 παρ. 3 Ν. 
1069/1980). 

Άρθρο 2 
Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Άρθρο 3 
Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι¬ 
μου ύδατος και υγρών αποβλήτων και κάθε άλλο στοιχείο 
που θα παραχωρηθεί από το Δήμο (άρθρο 8 παρ. 1 Ν. 
1069/1980). 

Άρθρο 4 
Έσοδα 

Έσοδα της επιχείρησης είναι: 

α) Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 


σοστό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α' και 11 Ν. 1069/1980). 

β) Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 

1 εδ ια' και 13 Ν. 1069/1980). 

γ) Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ.γ'Ν. 1069/1980). 

δ) Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ'και άρθρο 15 Ν. 1069/1980). 

ε) Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ) Το τέλος χρήσεως υπονόμων (άρθρο 10 παρ. 1 εδ. 
στ 'Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ. ζ'Ν. 1069/1980). 

η) Η εγγύηση χρήσεως του υδρομετρητή (άρθρο 10 
παρ. 1 εδ. η' Ν. 1069/1980). 

θ) Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι Ν. 1069/80). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδαφ. ιβ' Ν. 1069/80). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδαφ. ιγ' Ν. 1069/80). 

ιγ) Έσοδα που εισπράττονται απο την εφαρμογή των 
διατάξεων των άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95. 

Άρθρο 5 
Διοίκηση 

1. Η επιχείρηση διοικείται από διοικητικό συμβούλιο 
που αποτελείται από επτά μέλη τα οποία ορίζονται μαζί με 
τους αναπληρωτές τους απότο Δημοτικό Συμβούλιο. Από 
τα μέλη αυτά: 

α) Τέσσερα (4) είναι αιρετοί εκπρόσωποι του Δήμου 
Μαλίων εκ των οποίων το ένα προέρχεται από τη μειοψη¬ 
φία (άρθρο 6 του Ν. 2307/95). 

β) Δύο (2) είναι δημότες ή κάτοικοι του Δήμου Μαλίων 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένα (1) είναι εκπρόσωπος του Κοινωνικού Φορέα της 
Περιοχής. 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των δημοτών κατοί¬ 
κων. 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 

2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρό του 
(Άρθρο 3παρ. 1 του Ν. 1069/1980 και 278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 αποφ. Υπ. 
Εσωτερικών ΦΕΚ 244/τ.Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5παρ. 4 Ν. 1069/80). 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε την δημοσίευση και εκτέλε¬ 
ση του παρόντος διατάγματος. 

Αθήνα, 2 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 360 (2) 

Διεύρυνση του επιστημονικού αντικειμένου του εργαστη¬ 
ρίου Ψυχοπαθολογίας και Νευροψυχολογίαςτου Τρή¬ 
ματος Νοσηλευτικής του Εθνικού και Καποδιστριακού 
Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 1 καιλπαρ. 5του Ν. 1268/82 (Α' 
87), όπως η τελευταία αυτή διάταξη τροποποιήθηκε με το 
άρθρο 48παρ. 2του Ν. 1404/83 (Α' 173)και β) του άρθρου 
1 περίπτ. II του Π.Δ. 55/1996 (Α'48). 

2. Τη γνώμη της Γενικής Συνέλευσης του Τ ρήματος Νο¬ 
σηλευτικής του Εθνικού και Καποδιστριακού Πανεπιστη¬ 
μίου Αθηνών (συνεδρίαση 26.3.1998). 

3. Το γεγονός ότι απότις διατάξειςτης απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού ή του προϋπολογισμού του Πανεπιστημίου Θεσ¬ 
σαλίας, (άρθρο 29Α του Ν. 1558/1985 όπως αυτόπροσε- 
τέθη με το άρθρο 27 του Ν. 2081/1992 (Α' 154) και τροπο¬ 
ποιήθηκε με το άρθρο 1 παρ. 2α του Ν. 2469/1997 (Α'38). 

4. Την αριθ. 444/1998 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 

1. Το κατά τις διατάξεις του άρθρου 1 παρ. ζ του Π.Δ. 
270/1996 (Α' 195) εργαστήριο Ψυχοπαθολογίας και Νευ- 
ροψυχολογίαςτου Τμήματος Νοσηλευτικής του Εθνικού 
και Καποδιστριακού Πανεπιστημίου Αθηνών, έχει ως αντι¬ 
κείμενο επιστημονικής δραστηριότητας, τη μελέτη των 
κοινωνικών και πολιτιστικών παραγόντων στην ψυχική 
αρρώστια, την παροχή υπηρεσιών ψυχικής υγείας στην 
κοινότητα και την εκπαίδευση των φοιτητών στην κοινωνι¬ 
κή ψυχιατρική. Στο εργαστήριο λειτουργεί ειδική μονάδα 
«Κοινωνικής Ψυχιατρικής - Κέντρο Ψυχικής Υγείας». 

2. Ως υπεύθυνος της ειδικής μονάδας μπορεί να ορίζε¬ 
ται με απόφαση του διευθυντή του εργαστηρίου, μέλος 
Δ.Ε.Π. με εξειδικευμένες γνώσεις και εμπειρία στο αντι¬ 
κείμενο δραστηριότητας της ειδικής μονάδας. 

Άρθρο 2 

Το παρόν διάταγμα ισχύει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 


αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 19 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 361 ( 3 ) 

Επέκταση της ισχύος διατάξεων του άρθρου 17 του Ν. 

2530/97 (Α' 218) και στο ερευνητικό προσωπικό του 

Εθνικού Ιδρύματος Αγροτικής Έρευνας (ΕΘ.Ι.ΑΓ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τηςπαραγράφου 6του άρθρου 17 και του άρθρου 27 
του Ν. 2530/1997 «Υπηρεσιακή κατάσταση και αναμόρφω¬ 
ση μισθολογίου του διδακτικού και ερευνητικού προσωπι¬ 
κού και του εκπαιδευτικού προσωπικού των Ιδρυμάτωντης 
Τριτοβάθμιας Εκπαίδευσης (ΑΕΙ - ΤΕΙ) - Μισθολογικές ρυθ¬ 
μίσεις ερευνητών των ερευνητικών ιδρυμάτων και άλλων 
συναφών κατηγοριών και άλλες διατάξεις» (Α' 218). 

β) Του άρθρου 17, της παραγράφου 6 του άρθρου 12 
και του άρθρου 26 του Ν. 1845/1989 «Ανάπτυξη και αξιο¬ 
ποίηση της Αγροτικής Έρευνας και Τεχνολογίας - Δασο¬ 
προστασία και άλλες διατάξεις» (Α' 102), που τροποποιή¬ 
θηκε μετο άρθρο 32του Ν. 2040/1992 «Ρύθμιση θεμάτων 
αρμοδιότητας του Υπουργείου Γεωργίας και νομικών 
προσώπων εποπτείαςτου και άλλες διατάξεις» (Α' 70) και 
την παράγραφο 16 του άρθρου 30 του Ν. 2538/1997 
«Τροποποίηση της κείμενης νομοθεσίας για τα γεωργικά 
και κτηνιατρικά φάρμακα, ρύθμιση χρεών συνεταιριστι¬ 
κών οργανώσεων και άλλες διατάξεις» (Α' 242). 

γ) Τηςπαραγράφου Ιτου άρθρου 4, της περίπτωσης α 
της παραγράφου 1 του άρθρου 5, της παραγράφου 1 του 
άρθρου 6 και της παραγράφου 1 του άρθρου 7 της αριθ. 
32460/112/20.3.1991 απόφασης των Υπουργών Προε¬ 
δρίας της Κυβέρνησης και Γεωργίας «Έγκριση Κανονι¬ 
σμού Κατάστασης Προσωπικού του Εθικού Ιδρύματος 
Αγροτικής Έρευνας (ΕΘ.Ι.ΑΓ.Ε.)» (Β 197). 

δ) Των άρθρων 15,16,17 και 26 του Ν. 1514/1985 «Ανά¬ 
πτυξη της επιστημονικής και τεχνολογικής έρευνας» (Α' 
13). 

ε) Του άρθρου 28 του Ν. 2538/1997. 

στ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137) που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώ¬ 
σεων των εμπόρων, βιοτεχνών και λοιπών επαγγελματιών 
και άλλες διατάξεις» (Α' 154) και τροποποιήθηκε μετο άρ¬ 
θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α' 38). 

2. Την αριθ. 1107147/1239/0006Α/4.10.1996 απόφαση 
του Πρωθυπουργού και Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 922). 

3. Το γεγονός ότι από την εφαρμογή των διατάξεων του 

παρόντος διατάγματος προκαλείται δαπάνη σε βάρος 
του προϋπολογισμού του Εθνικού Ιδρύματος Αγροτικής 
Έρευνας (ΕΘ.Ι.ΑΓ.Ε.), ΚΑΕ2893/Φ 29110 Υπ. Γεωργίας. 

α) Ποσού 1.267.281.000 δρχ. για το χρονικό διάστημα 
από 1.9.1997 έως 31.12.1997 και για το τρέχον οικονομι¬ 
κό έτος που θα καλυφθεί με τροποποίηση του προϋπολο¬ 
γισμού του ΕΘ.Ι.ΑΓ.Ε και συγκεκριμένα με ισόποση αυξο¬ 
μείωση του προϋπολογισμού του για την οποία έχει εκδο- 
θεί η 230658/16.9.1998 απόφαση του Υπουργού 
Οικονομικών. 

β) Ποσού 1.150.000.000 δρχ. περίπου για καθένα από 
τα επόμενα πέντε οικονομικά έτη που θα καλυφθεί από πι¬ 
στώσεις που θα εγγραφούν στον αντίστοιχο ΚΑΕ των 
προϋπολογισμών των επόμενων οικονομικών ετών. 

4. Την 530/1998 γνωμοδότηση του Συμβουλίου της Επι¬ 
κράτειας, με πρόταση των Υπουργών Ανάπτυξης, Γεωρ¬ 
γίας και του Υφυπουργού Οικονομικών, αποφασίζουμε. 

Άρθρο 1 

Επέκταση διατάξεων του άρθρου 17 του Ν. 2530/1997 

1. Οι διατάξεις του άρθρου 17 του Νόμου 2530/97, 
εκτός της περ. ζ της παρ. 3, επεκτείνονται και εφαρμόζο¬ 
νται αναλόγως από 1.9.1997 και στα μέλη του Ερευνητι¬ 
κού Προσωπικού του ΕΘ.Ι.ΑΓ.Ε., οι οποίοι είναι κάτοχοι 
διδακτορικού διπλώματος και εκρίθησαν σύμφωνα με τις 
διαδικασίες του Ν. 1845/89. 

Προκειμένου για ερευνητές που έχουν κριθεί με τις δια¬ 
τάξεις και τη διαδικασία του ίδιου νόμου (Ν. 1845/89) και 
στερούνται διδακτορικού διπλώματος, από τις κατά τα 
ανωτέρω προκύπτουσες για τη βαθμίδα τους αποδοχές 
δεν καταβάλλεται το ειδικό ερευνητικό επίδομα της περί¬ 
πτωσης δ' της παραγράφου 3 του άρθρου 17 του Ν. 
2530/97, για την εκτέλεση μεταδιδακτορικής έρευνας και 
την ταχύτερη και αποτελεσματικότερη προώθηση των 
ερευνητικών προγραμμάτων. 

2 . Οι διατάξεις της προηγούμενης παραγράφου δεν 
εφαρμόζονται στους ερευνητές του ΕΘ.Ι.ΑΓ.Ε. που εμπί¬ 
πτουν στις διατάξεις του άρθρου 28 του Ν. 2538/1997. 

Άρθρο 2 
Έναρξη ισχύος 

1. Η ισχύς του παρόντος διατάγματος αρχίζει από 
1.9.1997, σύμφωνα με την παράγραφο 6 του άρθρου 17 
και άρθρο 27του Ν. 2530/1997. 

2. Οι διαφορές αποδοχών μεταξύ παλαιού και νέου μι¬ 
σθολογίου θα καταβληθούν σύμφωνα με τα οριζόμενα 
στις διατάξεις του άρθρου 22 του Ν. 2530/97. 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 22 Οκτωβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΓΕΩΡΓΙΑΣ 

ΒΑΣ. ΠΑΠΑΝΔΡΕΟΥ ΣΤ. ΤΖΟΥΜΑΚΑΣ 

ΥΦΥΠ. ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟ ΥΛΑΚΗΣ 


Σ ΥΜΒΑΣΕΙ Σ (4) 

Για την τροποποίηση της από 8 Μαρτίου 1962 Σύμβασης 
μεταξύ του ΕΛΛΗΝΙΚΟΥ ΔΗΜΟΣΙΟΥ αφενός και της 
Εθνικής Τράπεζας της Ελλάδος, της Ελληνικής Εται¬ 
ρείας Χημικών Προϊόντων και Λιπασμάτων, της Εται¬ 
ρείας 00ΜΡΑ6Ν1Ε ϋΕ 5ΑΙΝΤ ΟΟΒΑΙΝ και Ανδρέα Με- 
ντζελόπουλου αφετέρου για την ίδρυση εργοστασίου 
λιπασμάτων 

Στην Αθήνα σήμερα στις 16 Οκτωβρίου 1998 μεταξύ 
αφενός του ΕΛΛΗ ΝΙΚΟΥ ΔΗ ΜΟΣΙΟΥ, που εκπροσωπείται 
στην προκειμένη περίπτωση σύμφωνα με τις διατάξεις 
του άρθρου 4του Ν. 4171/61, όπως αντικαταοτάθηκε από 
το άρθρο 4 του Ν.Δ. 916/1971, της διάταξης του άρθρου 
1 (παρ. 1)του Ν. 159/1975 και της 140/2.10.95 απόφασης 
του Πρωθυπουργού, από τον Υπουργό Εθνικής Οικονο¬ 
μίας Γιάννο Παπαντωνίου και αφετέρου της εδρεύουσας 
στην Αθήνα, επί της οδού Νίκης 4, Εταιρείας με την επω¬ 
νυμία ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛΛΑΔΟΣ 
ΑΒΕΕ εκπροσωπουμένης στην προκειμένη περίπτωση 
από τον Σταμάτη Μαντζαβίνο δυνάμει του από 16 Σε¬ 
πτεμβρίου 1998 Πρακτικού του Διοικητικού Συμβουλίου 
αυτής, του οποίου απόσπασμα επισυνάπτεται στην πα¬ 
ρούσα Σύμβαση, συμφωνήθηκαν, συνομολογήθηκαν και 
έγιναν αποδεκτά τα εξής: 

Προοίμιο 

Οι ανωτέρω συμβαλλόμενοι αφού έλαβαν υπόψη: 

1. Την από 8 Μαρτίου 1962 Σύμβαση μεταξύ του ΕΛΛΗ¬ 
ΝΙΚΟΥ ΔΗΜΟΣΙΟΥ αφενός και της Εθνικής Τράπεζας της 
Ελλάδος, της Ελληνικής Ανωνύμου Εταιρείας Χημικών 
Προϊόντων Λιπασμάτων, της Εταιρείας ΟΟΜΡΑΝΘΙΕ ϋΕ 
5ΑΙΝΤ ΟΟΒΑΙΝ και του Ανδρέα Μεντζελόπουλου αφετέ¬ 
ρου όπως τροποποιήθηκε με τις από 22 Ιανουάριου 1962, 
17 Ιουνίου 1964, 2 Νοεμβρίου 1965, 28Αυγούστου 1968, 
16 Μάίου 1969 και 19 Σεπτεμβρίου 1997 συμβάσεις μετα¬ 
ξύ του Ελληνικού Δημοσίου και της Εταιρείας «ΧΗΜΙΚΑΙ 
ΒΙΟΜΗΧΑΝΙΑΙ ΒΟΡΕΙΟΥ ΕΛΛΑΔΟΣ» η οποία συνεστήθη 
βάσει του άρθρου 2 της από 8 Μαρτίου 1962 συμβάσεως 
και στην οποία μεταβιβάσθηκαν όλα τα δικαιώματα και οι 
υποχρεώσεις που απορρέουν από την Σύμβαση αυτή, για 
την ίδρυση εργοστασίου παραγωγής αζωτοφωσφορικών 
λιπασμάτων και συναφών χημικών προϊόντων. 

2. Τις από 1 Ιουνίου και 25 Ιουνίου 1998 αιτήσεις της 
Εταιρείας ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛΛΑΔΟΣ 
ΑΒΕΕ γιατηντροποποίησητου άρθρου 1 (παρ. 1)τηςαπό 
19 Σεπτεμβρίου 1997 Σύμβασης σχετικά με τον χρόνο 
υλοποίησης επενδυτικών προγραμμάτων της Εταιρείας. 

3. Την από 10 Ιουλίου 1998 ομόφωνη γνώμη της Επιτρο¬ 
πής του άρθρου 3 του Ν.Δ. 2687/53 για την τροποποίηση 
των όρων που ορίζονται στο άρθρο 1 (παρ. 1) της ανωτέ¬ 
ρω από 19 Σεπτεμβρίου 1997 τροποποιητικής Σύμβασης. 

4 . Το με αριθ. 56228/3994/7/Ν. 4171/61/27.7.98 έγγραφο 
της Διεύθυνσης Κεφαλαίων Εξωτερικού και Προσέλκυσης 
Ιδιωτικών Επενδύσεωντου ΥΠΕΘΟ με το οποίο κοινοποιήθη¬ 
κε στην Εταιρεία η ανωτέρω γνωμοδότηση της Επιτροπής. 

5. Την από 21 Σεπτεμβρίου 1998 επιστολή της Εται¬ 
ρείας περί αποδοχής της ανωτέρω γνωμοδότησης. 

Άρθρο 1 

Η παράγραφος 1 του άρθρου 1 της από 19 Σεπτεμβρίου 
1997 συμβάσεως μεταξύ του ΕΛΛΗΝΙΚΟΥ ΔΗΜΟΣΙΟΥ και 
της εταιρείας ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛΛΑ- 
ΔΟΣ ΑΒΕΕ, με την οποία τροποποιήθηκε η παράγραφος 1 

του άρθρου 5 της από 8 Μαρτίου 1962 συμβάσεως μετα¬ 
ξύ του ΕΛΛΗΝΙΚΟΥ ΔΗΜΟΣΙΟΥ αφενός και της Εθνικής 
Τράπεζας της Ελλάδος, της Ελληνικής Ανωνύμου Εταιρεί¬ 
ας Χημικών Προϊόντων και Λιπασμάτων της Εταιρείας 
ΟΟΜΡΑΟΝΙΕ ΩΕ 5ΑΙΝΤ ΟΟΒΑΙΝ και του Ανδρέα Μεντζε- 
λόπουλου αφετέρου τροποποιείται και συμπληρώνεται 
ως ακολούθως: 

1. Η οριζόμενη στηνπαρ. 1 του άρθρου 5της 8 Μαρτίου 
1962 Σύμβασης μεταξύ του ΕΛΛΗΝΙΚΟΥ ΔΗΜΟΣΙΟΥ αφε¬ 
νός και της ΕΘΝΙΚΗΣ ΤΡΑΠΕΖΑΣ της Ελλάδος, της Ελλη¬ 
νικής Ανωνύμου Εταιρείας Χημικών Προϊόντων και Λιπα¬ 
σμάτων της Εταιρείας ΟΟΜΡΑΟΝΙΕ ΩΕ 3ΑΙΝΤ ΟΟΒΑΙΝ 
και του Ανδρέα Μεντζελόπουλου αφετέρου προθεσμία, 
κατά την οποία οι εταιρείες υποχρεούνται να εκχωρήσουν 
προς το Ελληνικό Δημόσιο μετά από συναίνεσή του, όλες 
τις εγκαταστάσεις μηχανικές και κτιριακές, γήπεδα και 
λοιπά περιουσιακά στοιχεία εν γένειτου εργοστασίου που 
θα ιδρυθεί, παρατείνεται επί μία δεκαετία από την λήξη 
της, ήτοι μέχρι 31 Δεκεμβρίοιυ 2024 υπάτους εξής όρους: 

α) Η συσταθείσα δυνάμει του άρθρου 2 της Σύμβασης 
Εταιρεία ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛΛΑΔΟΣ 
ΑΒΕΕ θα πραγματοποιήσει δι’ ιδίων κεφαλαίων από το 
έτος 1997 μέχρι και το έτος 2004 επενδύσεις οπουδήπο¬ 
τε στην Ελληνική Επικράτεια ύψους 4.650.000.000 δραχ¬ 
μών που θα αναφέρονται σε εκσυγχρονισμούς των υπαρ- 
χουσών εγκαταστάσεων και σε επεκτάσεις των επιχειρη¬ 
ματικών τους δραστηριοτήτων. 

β) Η Εταιρεία θα προσκομίσει μέχρι τέλους του 1998 
στην Δ/νση Κεφαλαίων Εξωτερικού και Προσέλκυσης 
Ιδιωτικών Επενδύσεων του ΥΠΕΘΟ προσύμφωνο συγχω- 
νεύσεώςτης με άλλη ομοειδή Εταιρείατου κλάδουτης και 

γ) Η συγχώνευση της Εταιρείας ΧΗΜΙΚΕΣ ΒΙΟΜΗΧΑ¬ 
ΝΙΕΣ ΒΟΡΕΙΟΥ ΕΛΛΑΔΟΣ ΑΒΕΕ με άλλη ομοειδή εται¬ 
ρεία του κλάδου της θα έχει οριστικοποιηθεί και υλοποιη¬ 
θεί μέχρι το τέλος του 1999. 

2. Εάν οι δύο ως άνω προϋποθέσεις β και γ της παρα¬ 
γράφου Ιτου άρθρου 1 της παρούσης δεν συντρέξουν, τό¬ 
τε παραμένουν σε ισχύ οι διατάξεις της παρ. 1 του άρθρου 
1 της από 19 Σεπτεμβρίου 1997 τροποποιητικής σύμβασης 
μεταξύ του ΕΛΛΗΝΙΚΟΥ ΔΗΜΟΣΙΟΥ και της εταιρείας ΧΗ¬ 
ΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛΛΑΔΟΣ ΑΒΕΕ. 

3. Η Εταιρεία ΧΗΜΙΚΕΣ ΒΙΟΜΗΧΑΝΙΕΣ ΒΟΡΕΙΟΥ ΕΛ¬ 
ΛΑΔΟΣ ΑΒΕΕ υποχρεούται να υποβάλει στο Υπουργείο 
Εθνικής Οικονομίας (Δ/νση Κεφαλαίων Εξωτερικού και 
Προσέλκυσης Ιδιωτικών Επενδύσεων) το βραδύτερο 
εντός τεσσάρων (4) μηνών από το πέρας εκάστου διαχει¬ 
ριστικού έτους στοιχεία για την παρακολούθηση εκπλη- 
ρώσεως του όρου της πραγματοποιήσεως επενδύσεων 
ύψους 4.650.000.000 δραχμών 

Άρθρο 2 

1. Οι μη τροποποιούμενες διατάξεις της από 19 Σε¬ 
πτεμβρίου 1997 Σύμβασης διατηρούνται σε ισχύ. 

2. Η ισχύς της παρούσας αρχίζει από την δημοσίευσή 
της στην Εφημερίδα της Κυβερνήσεως. 

Οι Συμβαλλόμενοι 

Για το Ελληνικό Δημόσιο Για την Εταιρεία 

Ο ΥΠΟΥΡΓΟΣ ΕΘΝΙΚΗΣ 
ΟΙΚΟΝΟΜΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΣΤ. ΜΑΝΤΖΑΒΙΝΟΣ 


ΑΠΟΦΑΣΕΙΣ 

(5) 

Άδεια λειτουργίας ανώνυμης εταιρείας χρηματοδοτικής 
μίσθωσης και έγκριση της συμμετοχής της Τράπεζας 
ΕΡΟ ΕυΐΌόαηΚ στο μετοχικό κεφάλαιο της υπό σύστα¬ 
ση εταιρείας. 

(Συνεδρίαση 11/30.9.98, θέμα 5) 

ΤΡΑΠΕΖΑ ΤΗΣ ΕΛΛΑΔΟΣ 
Η Επιτροπή Τραπεζικών και Πιστωτικών θεμάτων 
Αφού έλαβε υπόψη: 

α) Τις σχετικές διατάξεις του Ν. 1665/86 «συμβάσεις 
χρηματοδοτικής μίσθωσης» καιτου Ν. 2076/92 «ανάληψη 
και άσκηση δραστηριότητας πιστωτικών ιδρυμάτων και 
άλλες συναφείς διατάξεις». 

β)Τηναπόφ. 564/5/23.11.95, όπως ισχύει, σχετικά με τις 
επενδύσεις τραπεζών σε μετοχές επιχειρήσεων του χρη¬ 
ματοπιστωτικού τομέα. 

γ) Τα από 28.8.98 (Α.Π. 19638, 19639) έγγραφα και τα 
συνοδεύοντα αυτά σχετικά δικαιολογητικά της Τράπεζας 
ΕΡΟ ΕυΐΌόαπΙς μετά οποία ζητείται έγκριση για την ίδρυ¬ 
ση ανώνυμης εταιρείας χρηματοδοτικής μίσθωσης, στην 
οποία θα συμμετέχει μέχρι ποσοστού 100%. 

δ) Την επί του θέματος εισήγηση των Διευθύνσεων Νο¬ 
μισματικής Πολιτικής και Τραπεζικών Εργασιών και Γενι¬ 
κής Επιθεώρησης Τραπεζών της Τράπεζας της Ελλάδος, 
αποφάσισε τα εξής: 

1. Παρέχεται η απαιτούμενη από το Ν. 1665/86 (άρθρο 
2 , παρ. 1) ειδική άδεια ίδρυσης και λειτουργίας ανώνυμης 
εταιρείας χρηματοδοτικής μίσθωσης, υπό την επωνυμία 
«ΕΡΟ ΕυΒΟΒΑΝΚ ΧΡΗΜΑΤΟΔΟΤΙΚΕΣ ΜΙΣΘΩΣΕΙΣ Α.Ε.» 
(προσωρινή επωνυμία), η λειτουργία και δραστηριότητα 
της οποίας θα διέπεται από τις διατάξεις του πιο πάνω Νό¬ 
μου, όπως ισχύει. 

Η παρούσα έγκριση παρέχεται υπό τον όρο ότι πριν από 
την έναρξη λειτουργίας της εταιρείας θα έχει ορισθεί ένα 
τουλάχιστον πρόσωπο, αποκλειστικής απασχόλησης 
στην εταιρεία, που θα είναι υπεύθυνο για την τήρηση των 
διαδικασιών εσωτερικού ελέγχου. 

2. ΕγκρίνεταιηδιάθεοηαπότηνΤράπεζαΕΡΟ ΕυΒΟΒΑΝΚ 
Α.Ε. μέχρι συνολικού ποσού δραχμών δύο δισεκατομμυρίων 
(δρχ. 2.000.000.000) για την κατά τα ως άνω συμμετοχή της 
στο μετοχικό κεφάλαιο της πιο πάνω εταιρείας. 

Από την παρούσα απόφαση δενπροκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Η Γραμματέας 
Μ. ΚΑΡΑΜΠΕΛΑ 
-»- 

( 6 ) 

Παροχή άδειας λειτουργίας πιστωτικού ιδρύματος στον 
Αστικό Πιστωτικό Συνεταιρισμό Ν. Δράμας «Μακεδο¬ 
νική Πίστη» Συν.Π.Ε. με την επωνυμία «Συνεταιριστική 
Τράπεζα Ν. Δράμας» Συν.Π.Ε. 

(Συνεδρίαση 11/30.9.98, θέμα 13) 

ΤΡΑΠΕΖΑ ΤΗΣ ΕΛΛΑΔΟΣ 
Η Επιτροπή Τραπεζικών και Πιστωτικών θεμάτων 
Αφού έλαβε υπόψη: 

α)ΤονΑ.Ν. 1665/51 «Περί λειτουργίας και ελέγχου των 
τραπεζών». 


3540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


β) Τον Ν. 1667/86 «Αστικοί συνεταιρισμοί και άλλες δια¬ 
τάξεις». 

γ) Τον Ν. 2076/92 «Ανάληψη και άσκηση δραστηριότη¬ 
τας πιστωτικών ιδρυμάτων και άλλες συνάψεις διατά¬ 
ξεις». 

δ) Την ΠΔ/ΤΕ 2258/93 «Καθορισμός πλαισίου λειτουρ¬ 
γίας και εποπτείας πιστωτικών ιδρυμάτων υπό την μορφή 
πιστωτικών συνεταιρισμών του Ν. 1667/86», όπως ισχύει. 

ε) Τα από 7.7.97 και 18.6.98 (Α.Π. 17617 και 19464) έγ¬ 
γραφα του Αστικού Πιστωτικού Συνεταιρισμού Ν. Δρά¬ 
μας «Μακεδονική Πίστη» Συν.Π.Ε. 

στ) Την από 31.8.98 (Α.Π. 19634) σχετική εισήγηση της 
Διεύθυνσης Γ ενικής Επιθεώρησης Τ ραπεζών της Τράπε¬ 
ζας της Ελλάδος, αποφάσισε τα εξής: 

Παρέχεται άδεια λειτουργίας πιστωτικού ιδρύματος, 
υπάτη μορφή πιστωτικού συνεταιρισμού του Ν. 1667/86, 
στον Αστικό Πιστωτικό Συνεταιρισμό Ν. Δράμας «Μακε¬ 
δονική Πίστη» Συν.Π.Ε. με την επωνυμία «Συνεταιριστική 
Τράπεζα Ν. Δράμας Συν.Π.Ε.» και έδρα τη Δράμα, υπό 
τους ακόλουθους όρους και προϋποθέσεις. 

1. Η λειτουργία της διέπεται από τις αντίστοιχες διατά¬ 
ξεις που αφορούν στη λειτουργία των πιστωτικών ιδρυ¬ 
μάτων και της ΠΔ/ΤΕ 2258/2.11.93, όπως ισχύει. 

2. Η συνεταιριστική τράπεζα θα δραστηριοποιείται 
εντός του Νομού Δράμας με μία υπηρεσιακή μονάδα. Για 
την τυχόν επέκταση των υπηρεσιακών μονάδων της ή της 
δραστηριότητάς της σε επίπεδο όμορων νομών ή διοικη¬ 
τικής περιφέρειας απαιτείται προηγούμενη έγκριση της 
Τράπεζας της Ελλάδος σύμφωνα με τις ισχύουσες διατά¬ 
ξεις. 

3. Πριν από την έναρξη λειτουργίας της συνεταιριστι¬ 
κής τράπεζας θα έχουν υποβληθεί στην Τράπεζα της Ελ¬ 
λάδος (Διεύθυνση Γενικής Επιθεώρησης Τραπεζών) λε¬ 
πτομερείς κανονισμοί εγκεκριμένοι από το Δ.Σ., που θα 
αφορούν στην πολιτική πιστοδοτήσεων και στη διαχείρι¬ 
ση χρηματοδοτήσεων σε καθυστέρηση. 

4. Οι δαπάνες για την κοινωνική δραστηριότητα της συ¬ 
νεταιριστικής τράπεζας θα καλύπτονται από τα καθαρά 
κέρδη, αφού πρώτα αφαιρεθούν οι αναλογούντες φόροι 
και οι υποχρεωτικές κρατήσεις για αποθεματικά, με δε¬ 
δομένη την επάρκεια των ιδίων κεφαλαίων της. 


5. Η συνεταιριστική τράπεζα έχει υποχρέωση μέσα σε 
δεκαπέντε (15) ημέρες από την έναρξη λειτουργίας της 
να την αναγγείλει στην Τράπεζα της Ελλάδος (Διευθύν¬ 
σεις: Νομισματικής Πολιτικής και Τραπεζικών Εργασιών 
και Γενικής Επιθεώρησης Τραπεζών) και να προσδιορίσει 
την ακριβή διεύθυνση της εγκατάστασής της. 

Διευκρινίζεται ότι η παρούσα έγκριση δεν καλύπτει και 
την έγκριση του υποβληθέντος σχεδίου καταστατικού. 

Από τις διατάξεις της παρούσας απόφασης δεν προκύ¬ 
πτει δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 

Ο Γ ραμματέας 
Σ. ΠΑΠΑΔΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο ΦΕΚ223/Α730.9.1998, όπου δημοσιεύτηκε το Π.Δ. 
332/98, στο άρθρο μόνο, παρ. 3, εδάφιο α', σειρά 7 διορ¬ 
θώνεται το εσφαλμένο «...κλησιαστικής, πρωτοβάθμιας ή 
τριτοβάθμιας εκπαίδευσης...» στο ορθό «...κλησιαστικής, 
πρωτοβάθμιας, δευτεροβάθμιας ή τριτοβάθμιας εκπαί¬ 
δευσης...». 

(Από το Υπουργείο Εθν. Παιδείας και Θρησκ/των) 
-♦- 

( 8 ) 

Στο Π.Δ. 341/24.9.1998 «Κατανομή των οργανικών θέ¬ 
σεων προέδρων εφετών και εισαγγελέων εφετών των πο¬ 
λιτικών και ποινικών δικαστηρίων της χώρας» που δημο- 
σιεύθηκε στο ΦΕΚ 228/Α76.10.1998 γίνεται η παρακάτω 
διόρθωση: 

Αντί της εσφαλμένης ημερομηνίας «24 Αυγούστου 
1998» τίθεται η ορθή «24 Σεπτεμβρίου 1998». 

(Από το Υπουργείο Δικαιοσύνης) 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







